CELEX: 32015Y0123(01)
Language: da
Date: 2014-09-16 00:00:00
Title: Det Europæiske Udvalg for Systemiske Risicis afgørelse af 16. september 2014 om forlængelse af visse frister fastsat i henstilling ESRB/2012/2 om kreditinstitutters finansiering (ESRB/2014/4)

23.1.2015   
            
            
               DA
            
            
               Den Europæiske Unions Tidende
            
            
               C 22/8
            
         DET EUROPÆISKE UDVALG FOR SYSTEMISKE RISICIS AFGØRELSE
   af 16. september 2014
   om forlængelse af visse frister fastsat i henstilling ESRB/2012/2 om kreditinstitutters finansiering
   (ESRB/2014/4)
   (2015/C 22/04)
   DET ALMINDELIGE RÅD FOR DET EUROPÆISKE UDVALG FOR SYSTEMISKE RISICI HAR —
   under henvisning til Europa-Parlamentets og Rådets forordning (EU) nr. 1092/2010 af 24. november 2010 om makrotilsyn på EU-plan med det finansielle system og om oprettelse af et europæisk udvalg for systemiske risici (1), særlig artikel 3, stk. 2, litra b), f) og g), artikel 4, stk. 2, artikel 16, stk. 2, og artikel 17,
   under henvisning til afgørelse ESRB/2011/1 af Det Europæiske Udvalg for Systemiske Risici af 20. januar 2011 om vedtagelse af forretningsordenen for Det Europæiske Udvalg for Systemiske Risici (2), særlig artikel 19 og 20, og
   ud fra følgende betragtninger:
   
               (1)
            
            
               Den 20. december 2012 vedtog Det Almindelige Råd for Det Europæiske Udvalg for Systemiske Risici (ESRB) henstilling ESRB/2012/2 (3). Henstillingen har til formål at skabe incitamenter til holdbare finansieringsstrukturer for kreditinstitutter.
            
         
               (2)
            
            
               For at nå formålene med henstilling ESRB/2012/2 anmodes nationale tilsynsmyndigheder, nationale makroprudentielle myndigheder og Den Europæiske Banktilsynsmyndighed (EBA) om at træffe visse foranstaltninger inden for de frister, der er fastsat i afsnit 2, stk. 3.
            
         
               (3)
            
            
               Den 31. december 2013 besluttede Det Almindelige Råd at forlænge disse frister med mellem seks og tolv måneder. Ifølge den reviderede tidsplan anmodes nationale tilsynsmyndigheder med ansvar for banktilsyn samt nationale tilsynsmyndigheder og andre myndigheder med et makroprudentielt mandat om at forelægge ESRB en statusrapport med en indledende vurdering af resultaterne af gennemførelsen af henstilling A, stk. 1, 2 og 3, senest den 30. juni 2015 og en endelig rapport senest den 31. januar 2016. EBA skal forelægge en indledende overvågningsrapport om henstilling A, stk. 5, senest den 30. juni 2015 og en endelig rapport senest den 30. september 2015. Nogle adressater har imidlertid anført, at det ikke vil været muligt fuldt ud at overholde de fastsatte frister.
            
         
               (4)
            
            
               ESRB's overordnede mål er at forebygge eller begrænse systemiske risici rettidigt og effektivt. Det Almindelige Råd er af den opfattelse, at en yderligere forsinkelse på seks måneder i forbindelse med de nationale tilsynsmyndigheders indledende overvågningsrapport om henstilling A, stk. 1, 2 og 3, og en yderligere forsinkelse på ni måneder i forbindelse med EBA's indledende overvågningsrapport om henstilling A, stk. 5, ikke vil bringe de finansielle markeders korrekte funktion i fare eller indebære, at disse henstillinger ikke gennemføres.
            
         
               (5)
            
            
               Det Almindelige Råd har derfor besluttet at forlænge de frister, der er fastsat i henstilling ESRB/2012/2 med hensyn til henstilling A, stk. 1, 2 og 3, med seks måneder og med hensyn til henstilling A, stk. 5, med ni måneder for at give de nationale tilsynsmyndigheder og EBA tilstrækkelig tid til at træffe de foranstaltninger, der er nødvendige til gennemførelsen af de relevante henstillinger —
            
         VEDTAGET DENNE AFGØRELSE:
   Artikel 1
   Ændringer af henstilling ESRB/2012/2
   I henstilling ESRB/2012/2 foretages følgende ændringer:
   
               1)
            
            
               Afsnit 2, stk. 3., nr. 1, affattes således:
               
                           »1.
                        
                        
                           
                              Henstilling A — Nationale tilsynsmyndigheder med ansvar for banktilsyn, nationale tilsynsmyndigheder og andre myndigheder med et makroprudentielt mandat samt EBA anmodes om at aflægge rapport ifølge nedenstående tidsplan:
                           
                                       a)
                                    
                                    
                                       Nationale tilsynsmyndigheder med ansvar for banktilsyn anmodes om senest den 31. december 2015 at forelægge ESRB en statusrapport med en indledende vurdering af resultaterne af gennemførelsen af henstilling A, stk. 1 og 2.
                                    
                                 
                                       b)
                                    
                                    
                                       Nationale tilsynsmyndigheder med ansvar for banktilsyn anmodes om senest den 31. juli 2016 at forelægge ESRB og Rådet en endelig rapport om henstilling A, stk. 1 og 2.
                                    
                                 
                                       c)
                                    
                                    
                                       Nationale tilsynsmyndigheder og andre myndigheder med et makroprudentielt mandat anmodes om senest den 31. december 2015 at forelægge ESRB en statusrapport med en indledende vurdering af resultatet af gennemførelsen af henstilling A, stk. 3.
                                    
                                 
                                       d)
                                    
                                    
                                       Nationale tilsynsmyndigheder og andre myndigheder med et makroprudentielt mandat anmodes om senest den 30. september 2016 at forelægge ESRB og Rådet en endelig rapport om gennemførelsen af henstilling A, stk. 3.
                                    
                                 
                                       e)
                                    
                                    
                                       EBA anmodes om senest den 30. juni 2014 at forelægge ESRB og Rådet de i henstilling A, stk. 4, omhandlede retningslinjer.
                                    
                                 
                                       f)
                                    
                                    
                                       EBA anmodes om senest den 31. marts 2016 at forelægge ESRB en statusrapport med en indledende vurdering af resultatet af gennemførelsen af henstilling A, stk. 5.
                                    
                                 
                                       g)
                                    
                                    
                                       EBA anmodes om senest den 30. juni 2016 at forelægge ESRB og Rådet en endelig rapport om gennemførelsen af henstilling A, stk. 5.«
                                    
                                 
                     
         
               2)
            
            
               I bilaget, punkt V.1.3.1, foretages følgende ændringer:
               »V.1.3.1.   Tidsplan
               
               Nationale tilsynsmyndigheder med ansvar for banktilsyn, nationale tilsynsmyndigheder og andre myndigheder med et makroprudentielt mandat og EBA anmodes om at aflægge rapport til ESRB og Rådet om de foranstaltninger, som de har truffet på baggrund af denne henstilling, eller i givet fald at begrunde undladelsen af at gennemføre foranstaltninger, ifølge nedenstående tidsplan:
               
                           a.
                        
                        
                           Nationale tilsynsmyndigheder med ansvar for banktilsyn anmodes om senest den 31. december 2015 at forelægge ESRB en statusrapport med en indledende vurdering af resultaterne af gennemførelsen af henstilling A, stk. 1 og 2.
                        
                     
                           b.
                        
                        
                           Nationale tilsynsmyndigheder med ansvar for banktilsyn anmodes om senest den 31. juli 2016 at forelægge ESRB og Rådet en endelig rapport om henstilling A, stk. 1 og 2.
                        
                     
                           c.
                        
                        
                           Nationale tilsynsmyndigheder og andre myndigheder med et makroprudentielt mandat anmodes om senest den 31. december 2015 at forelægge ESRB en statusrapport med en indledende vurdering af resultatet af gennemførelsen af henstilling A, stk. 3.
                        
                     
                           d.
                        
                        
                           Nationale tilsynsmyndigheder og andre myndigheder med et makroprudentielt mandat anmodes om senest den 30. september 2016 at forelægge ESRB og Rådet en endelig rapport om gennemførelsen af henstilling A, stk. 3.
                        
                     
                           e.
                        
                        
                           EBA anmodes om senest den 30. juni 2014 at forelægge ESRB og Rådet de i henstilling A, stk. 4, omhandlede retningslinjer.
                        
                     
                           f.
                        
                        
                           EBA anmodes om senest den 31. marts 2016 at forelægge ESRB en statusrapport med en indledende vurdering af resultatet af gennemførelsen af henstilling A, stk. 5.
                        
                     
                           g.
                        
                        
                           EBA anmodes om senest den 30. juni 2016 at forelægge ESRB og Rådet en endelig rapport om gennemførelsen af henstilling A, stk. 5.«
                        
                     
         Artikel 2
   Offentliggørelse
   Denne afgørelse offentliggøres på ESRB's websted på ikrafttrædelsesdatoen.
   Artikel 3
   Ikrafttræden
   Denne afgørelse træder i kraft på godkendelsesdatoen.
   
      Udfærdiget i Frankfurt am Main, den 16. september 2014.
      
         Mario DRAGHI
         
            Formand for ESRB
         
      
   
   
      (1)  EUT L 331 af 15.12.2010, s. 1.
   
      (2)  EUT C 58 af 24.2.2011, s. 4.
   
      (3)  Det Europæiske Udvalg for Systemiske Risicis henstilling ESRB/2012/2 af 20. december 2012 om kreditinstitutters finansiering (EUT C 119 af 25.4.2013, s. 1).